אמילי בלאנט

אמילי אוליביה לורה בלאנט (באנגלית: Emily Olivia Laura Blunt; נולדה ב-23 בפברואר 1983) היא שחקנית בריטית-אמריקאית זוכת פרס גלובוס הזהב על משחקה בתפקיד נטאשה בסרט הטלוויזיה "בתו של גדעון" (2005). הופעתה המשמעותית הראשונה הייתה בסרט הבריטי "אהבה של קיץ" (2004). פריצתה הגדולה הייתה בסרט "השטן לובשת פראדה" (2006) שזיכה אותה במועמדויות לפרסי גלובוס הזהב ובאפט"א. בנוסף, היא שיחקה בסרטים "מלחמתו של צ'ארלי וילסון" (2007), "ויקטוריה הצעירה" (2009), "איש הזאב" (2010), "כנגד כל הסיכויים" (2011), "לופר" (2012), "קצה המחר" (2014), "סיקאריו "(2015) "מרי פופינס חוזרת" (2018), "מקום שקט" (2018), "מקום שקט 2" (2021) ו״אופנהיימר״ (2023) עליו הייתה מועמדת לפרס האוסקר לשחקנית המשנה הטובה ביותר.

 ביוגרפיה 
ממוזער|אמילי בלאנט ובעלה ג'ון קרסינסקי בטקס פרסי גלובוס הזהב, ינואר 2013
בלאנט נולדה בלונדון. אביה פרקליט ואמה מורה. יש לה שלושה אחים: פליסיטי, סבסטיאן וסוזנה.
מגיל 7 עד 14, סבלה בלאנט מגמגום. המורה למשחק בבית הספר סייעה לה להתגבר על הגמגום דרך משחק.

קריירה
את הופעת הבכורה שלה עשתה בלאנט ב-2001 במחזה התיאטרון "The Royal Family" . פריצתה הייתה בשנת 2004 בסרט "קיץ של אהבה" , בו שיחקה בתפקיד טמזין. הסרט מגולל את סיפור אהבתן של שתי נערות: מונה, בת מעמד העובדים, וטמזין, בת המעמד הגבוה. היא חלקה עם שותפתה לסרט, נאטלי פרס, מועמדות לפרס פריצת השנה בסרט הבריטי העצמאי. באותה שנה התארחה בפרק בסדרה "פוארו".
ב-2005 זכתה בלאנט בפרס גלובוס הזהב על תפקידה בסרט הטלוויזיה "בתו של גדעון".

ב-2006 היא גילמה בסרט "השטן לובשת פראדה" את אמילי, העוזרת הראשונה של מירנדה פריסלי, לצד מריל סטריפ ואן האת'וויי. על תפקידה זה קיבלה בלאנט מועמדות נוספת לפרס גלובוס הזהב לשחקנית המשנה הטובה ביותר - סרט קולנוע.

בשנת 2007 שיחקה בלאנט לצד טום הנקס וג'וליה רוברטס בסרט המועמד לפרס אוסקר "מלחמתו של צ'ארלי וילסון", ובשנת 2008 שיחקה שוב לצד הנקס בדרמה הקומית "באק האוורד הגדול". בשנת 2009 שיחקה בסרט "ויקטוריה הצעירה" בו היא מגלמת את המלכה ויקטוריה בצעירותה, תפקיד שהביא לה מועמדות שלישית לפרס גלובוס הזהב. בנוסף, היא שיחקה בסרט "מטרה פראית" בו היא מגלמת את רוז, אישה המתאהבת במתנקש שנשכר להרוג אותה. באותה שנה היא דיבבה את ג'ולייט בסדרה "משפחת סימפסון".

בתחילת 2010 שיחקה בלאנט בסרט "איש הזאב" לצד בניסיו דל טורו ואנתוני הופקינס. הסרט נחל אכזבה בקופות אך זכה בפרס אוסקר בקטגוריית האיפור. באותה שנה היא שיחקה בסרט "מסעות גוליבר" שלטובתו היא ויתרה על תפקיד בסרט "איירון מן 2". בשנת 2011 היא שיחקה בסרטים: "החבובות" ו"נגד כל הסיכויים" ודיבבה את דמותה של יוליה בסרט ההנפשה "נומיאו ויוליה".

בשנת 2012, היא כיכבה בסרטים: "עד החתונה זה יעבור", "לופר", "לדוג סלמון בתימן", "האחות של אחותך" ו"ארתור ניומן". ב-2014 שיחקה בלאנט בסרטים "קצה המחר" ו"אל תוך היער" ודיבבה את דמותה של נאוקו בגרסה האנגלית לסרט "הרוח העולה".

בשנת 2016 שיחקה בלאנט בתפקיד ראשי במותחן "הבחורה על הרכבת", תפקיד עליו קיבלה מועמדות לפרס גילדת שחקני המסך. בשנת 2018 הופיעה בתפקיד הראשי בסרט האימה "מקום שקט", לצד בעלה ג'ון קרסינסקי, שגם ביים את הסרט. על תפקידה בסרט זכתה בפרס גילדת שחקני המסך.

בשנת 2018 בלנאט שיחקה בסרט: ״מרי פופינס חוזרת״ סרט ההמשך לסרט: ״מרי פופינס", בסרט זה שיחקה בתפקידה של מרי פופינס. על תפקיד זה הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

בשנת 2023 שיחקה בסרטו של כריסטופר נולאן "אופנהיימר" בתפקיד קתרין אופנהיימר. על תפקידה קיבלה מועמדות לפרס אוסקר לשחקנית המשנה הטובה ביותר, מועמדות לפרס גלובוס הזהב לשחקנית המשנה הטובה ביותר - סרט קולנוע ומועמדות לפרס באפט"א לשחקנית הטובה ביותר בתפקיד משנה ומועמדות בפרס גילדת שחקני המסך.

חיים אישיים
בלאנט חיה בלונדון ובוונקובר לסירוגין. ב-2005 היא הכירה את הזמר הקנדי מייקל בובלה בטקס פרסי הטלוויזיה האוסטרלים במלבורן, ואף השתתפה באלבומו "Call Me Irresponsible". הם נפרדו ב-2008, ובנובמבר באותה שנה התחילה בלאנט לצאת עם השחקן האמריקאי ג'ון קרסינסקי. הם התארסו באוגוסט 2009 ונישאו ביולי 2010. לזוג שתי בנות שנולדו ב-2014 וב-2016.

ב-2015 בלאנט התאזרחה כאמריקאית בנוסף על אזרחותה הבריטית, והיא בעלת אזרחות כפולה.

השחקן סטנלי טוצ'י נשוי לאחותה של בלאנט, פליסיטי.

פילמוגרפיה
 קולנוע 
שנהסרטתפקידהערות2004אהבה של קיץטמסין2006השטן לובשת פראדהאמילי צ'רלטוןהמפתהמארה2007משב רוחהבחורהמועדון הקריאה של ג'יין אוסטןפרודיהעולם על פי דןרותי דראפרמלחמתו של צ'ארלי וילסוןג'יין לידל2008באק האוורד הגדולולרי בראנןסאנשיין בע"מנורה לורקווסקי2009ויקטוריה הצעירהויקטוריה, מלכת הממלכה המאוחדת2010איש הזאבגוון קונליףמטרה פראיתרוזמסעות גוליברהנסיכה מארי2011נומיאו ויוליהיוליהדיבובנגד כל הסיכוייםאליז סאלאסלדוג סלמון בתימןהארייט טלבוטהאחות של אחותךאיריסהחבובותהמזכירה של פיגי2012עד החתונה זה יעבורויולט בארנסלופרשרהארתור ניומןמישל / שרלוט2014הרוח העולהנאוקו סאטומידיבובקצה המחרסמלת ריטה ווראטאסקיאל תוך היעראשת האופה2015סיקאריוקייט מייסר2016הצייד: מלחמת החורףפריההבחורה על הרכבתרייצ'ל ווטסון2017קרקס החיותזואי האנטינגטוןדיבובהפוני הקטן שלי: הסרטצל סופה2018מקום שקטאוולין אבוטעולמם הסודי של גמדי הגינהיוליהדיבובמרי פופינס חוזרתמרי פופינס2020סיפור אהבהרוזמרי מאלדון2021מקום שקט 2אוולין אבוטקרוז בג'ונגללילי הות'ון2023אופנהיימרקתרין אופנהיימרסוחרי הכאבליזה דרייק2024חברים דמיונייםחדר קרןדיבובהכפילג'ודי מורנו2026השטן לובשת פראדה 2אמילי צ'רלטוןהתגליתTBANot Fade AwayLive Die Repeat and Repeatסמלת ריטה ווראטאסקי

 טלוויזיה 
שנהסדרהתפקידהערות2003בודיקה: מלכה לוחמתאיזולדהסרט טלוויזיה של ITVהמלחמה של פויללוסי מרקהאםפרק: "War Games"הנרי השמיניקתרין הווארדמיני-סדרה2004פוארולינט רידג'ווי דוילפרק: "Death on the Nile"2005אימפריהקרמייןמיני-סדרהThe Strange Case of Sherlock Holmes & Arthur Conan Doyleג'ין לאקיסרט טלוויזיה של BBC2006בתו של גדעוןנטשה2009משפחת סימפסוןיוליהדיבוב; פרק: "Lisa the Drama Queen"2022האנגלייה (אנ')קורנליה לוקמיני-סדרה
גם מפיקה בפועל

מועמדת פרס גילדת שחקני המסך לשחקנית הטובה ביותר בסרט טלוויזיה או במיני-סדרה (אנ') (2022)

 פרסים ומועמדויות 
שנהפרסקטגוריהפרויקטתוצאהמקור2024פרס גלובוס הזהבשחקנית המשנה הטובה ביותר - סרט קולנועאופנהיימרפרסי איגוד מבקרי הקולנוע האמריקאישחקנית המשנה הטובה ביותרפרס סאטורןשחקנית המשנה הטובה ביותר בסרטפרס האקדמיה הבריטית לקולנועהשחקנית הטובה ביותר בתפקיד משנהפרס גילדת שחקני המסךההופעה הטובה ביותר של שחקנית בתפקיד משנההביצוע הטוב ביותר של צוות שחקנים בסרט קולנוע (עם קייסי אפלק, קנת בראנה, מאט דיימון, רוברט דאוני ג'וניור, ג'וש הארטנט, ראמי מאלק, קיליאן מרפי, ופלורנס פיו)פרס סטלייטהשחקנית הטובה ביותר בתפקיד משנהפרס אוסקרשחקנית המשנה הטובה ביותר2025פרס הסופר של בחירת המבקריםהשחקנית הטובה ביותר בסרט אקשןהכפיל
 קישורים חיצוניים 


 דף הפייסבוק הרשמי של אמילי בלאנט.





 הערות שוליים 

קטגוריה:חברי התיאטרון המלכותי הלאומי
קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:זוכי פרס גלובוס הזהב: טלוויזיה: שחקנית משנה
קטגוריה:זוכי פרס גלובוס הזהב: טלוויזיה: שחקן משנה
קטגוריה:זוכי פרס גילדת שחקני המסך - שחקנים
קטגוריה:מהגרות מבריטניה לארצות הברית
קטגוריה:מהגרים מבריטניה לארצות הברית
קטגוריה:זוכות MAXMARA פרס הפנים של העתיד
קטגוריה:זוכות פרס סאטורן לשחקנית משנה בקולנוע
קטגוריה:אמריקאיות שנולדו ב-1983
קטגוריה:אמריקאים שנולדו ב-1983